stanford-oval/wikipedia huggingface dataset:
לאיוש סאבו

| --- | --- |

 לידה:  1 ביולי 1902 בודפשט, האימפריה האוסטרו-הונגרית 
 פטירה:  21 באוקטובר 1967 (בגיל 65) דיסלדורף, הרפובליקה הפדרלית של גרמניה 
 מדינה:  הונגריה 
 
לאיוש סאבו (במקור גאנסל, בהונגרית: Szabó Lajos; בודפשט, 1 ביולי 1902 – דיסלדורף, 21 באוקטובר 1967) היה פילוסוף וקליגרף יהודי-הונגרי, ממייסדי בית הספר לדיאלוג בבודפשט.
ביוגרפיה

סאבו לאיוש נולד בבודפשט במשפחה יהודית כבנם של יאקאב סאבו (מקודם: גאנסל) (1867–1937) ושל אאוגניה ברגר. בשנת 1919 גורש מבית הספר התעשייתי הגבוה. בתחילת שנות העשרים השתתף בתנועה הקומוניסטית הבלתי חוקית במשך כמה חודשים. במחצית הראשונה של שנות ה-20 של המאה ה-20 היה שוליית מוכר ספרים בבודפשט ובווינה. בין השנים 1928–1930 היה חבר בחוג כתב העת "העבודה" (Munka) של לאיוש קשאק. הוא כתב שני מאמרים לכתב העת (אחד עם פאל יוסטוס). בערך בתקופה זו הכיר את הפילוסוף הגרמני המרקסיסיטי קרל קורש. בשנת 1930, יחד עם כמה מחבריו, גורש מ"חוג-העבודה". הם הקימו תנועה שכונתה "אופוזיציה" בהונגריה. תנועת שמאל בלתי חוקית אנטי-קפיטליסטית ואנטי-בולשביקית זו נקשרה גם למרקסיזם הבלתי-שקוף של קרל קורש. בנוסף לסבאו, מנהיגיו האינטלקטואליים היוקרתיים ביותר היו פאל יוסטוס, פאל פרטוש ואנדור סירטש (מקודם: שוורץ). בשנת 1930 פגש את בלה טאבור (מקודם: גרינברג), איתו ניהל יחסי עבודה וידידות קרובים מאז. בשנים 1931–1932, פעמיים, בילה כמה חודשים בברלין ובפרנקפורט. הוא למד ב-Institut für Sozialforschung בפרנקפורט. בשנים 1933–1934 ערך מסע לימודי לווינה ולפריז (שם התגורר עם לאיוש ויידה).
בין השנים 1935–1937 היה נשוי עם קלרה באלינט (שהפכה לימים לאשתו של אנטאל סרב.
בשנת 1936, יחד עם בלה טאבור, כתב ופרסם את ספרו "כתב אישום נגד רוח הרפאים". בשנת 1937 פורסמה החוברת הראשונה שלו "הגיון האמונה - ההיגיון התיאוצנטרי". החוברת השנייה, שהושלמה בשנת 1948, הופיעה זמן רב לאחר מותו. הוא כתב מספר מחקרים (הערות לביקורת על המרקסיזם, ביקורת על הסוציאליזם המדעי, ההיסטוריה הטבעית של ממוניזם, תוספות לשאלות של תורת הקבוצות, ניטשה), שכולם הופיעו בדפוס רק לאחר מותו, כמו גם עבודה חשובה שנערכה מהרצאתו ב-1941, "התנ"ך והרומנטיקה".
בשנת 1938 נשא את מגדה פאלוש, שמתה בשנת 1946. הוא נלקח לשירות העבודה בשנת 1940 (עבודות כפייה לגברים יהודים עבור הצבא ההונגרי) אך שוחרר כעבור כמה שבועות בגלל מחלת ריאות. ממאי 1941 בילה כמה חודשים בבית החולים סנט יאנוש החדש יחד עם לאיוש ויידה. באביב 1944 גורש לאושוויץ, הצליח לשרוד ושוחרר בסוף ינואר 1945.
אחרי מלחמת העולם השנייה סאבו לקח חלק פעיל באירועי בית הספר האירופי. תחת הסטליניזם נוצרו קשרים הדוקים בין בית הספר המחתרתי בבודפשט לבין אמני האוונגרד שנאסרו, במיוחד חברי בית הספר האירופי. מאמצע שנות החמישים הפך סאבו עצמו לקליגרף. בשנת 1954 נולדו "הקליגרפיות" הראשונות שלו, "מדיטציות ציור". בשנת 1956 ברח מהונגריה עם אשתו. התגורר תחילה בווינה עד סוף 1957 ואז עבר לבריסל עד 1961. הוא סייר בגרמניה בשנת 1960 והקליגרפיות שלו הוצגו במינכן, דורטמונד, המבורג והאגן. התיישב בדיסלדורף בשנת 1962. תערוכתו נפתחה בפריז בשנת 1966.
תערוכותיו

1955 – בודפשט, תערוכת סטודיו של הקליגרפיות הראשונות
1956 – בודפשט, תערוכת סטודיו
1957 – בריסל, Palais des Beaux Arts, Peintres Hongrois
1959 – בריסל, Palais des Beaux Arts
1960 – בריסל, Galerie Ptah, Louis Szabo
1960 – המבורג, Haus der Begegnung
1960 – דורטמונד, פריץ-הנסלר-האוס
1960 – ברלין, אולם הקונגרסים
1961 – דיסלדורף, Galerie Strake
1962 – האגן, Karl-Ernst-Osthaus-Museum, Louis SzaboZeichnerische Meditationen-Physiognomische Studien
1980 – בודפשט, מועדון האמנים הצעירים, לאיוש סאבו, מצגת, בחירה 1954–1956. קליגרפיות
1994 – Pannonhalma, Archabbey
1997 – בודפשט, מוזיאון ארנסט, הגרפיקה הספקולטיבית של הצייר לאיוש שבו
1998 – דיסלדורף, Stadtmuseum, התמונות הגרפיות הספקולטיביות של לאיוש סאבו
2011 – אגר, Ars GEometrica Galéria
2011 – בודפשט, גלריה 2, 1957-1967
כתביו

Vádirat a szellem ellen – Tábor Bélával, Az Idő könyvei, 1936; 2. kiad.: Comitatus, Veszprém, 1991
A hit logikája – Teocentrikus logika, Az Idő Könyvei, Budapest, 1937
Megjegyzések a marxizmus kritikájához, 1934
Biblia és romantika, 1941-43
A mammonizmus természetrajzához
Trinitárius világfelfogás
Irodalom és rémület, Diárium, 1946
Művészet és vallás, Mouseion, 1946
Hommage à Szabó Lajos – Életünk (Szerk.: Kőszegi Lajos és Várhegyi Miklós), Szombathely, 1989. 9-10. szám
Szemináriumi előadásai 1946-1950 (Közr.: Kotányi Attila, Kunszt György, szerk.: Surányi László és Tábor Ádám), Typotex, Budapest, 1997
Tény és titok – összegyűjtött írások és előadások, (Szerk.: Kotányi Attila-Kunszt György-Kőszegi Lajos), Pannon Panteon könyvsorozat, Medium Kiadó, Veszprém, 1999
EIKÓN A képíró Szabó Lajos spekulatív grafikái - Die spekulativen grafischen Bildschriften von Lajos Szabó (magyar-német), Ernst Múzeum, Budapest, 1997 (Szerk: Kotányi Attila)
הערות שוליים

↑  "Szabó Jakab halotti bejegyzése a Budapest V. kerületi polgári halotti akv. 230/1937. folyószáma alatt".
↑  "Szabó Lajos és Bálint Klára házasságkötési bejegyzése a Budapest V. kerületi polgári házassági akv. 19/1935. folyószáma alatt".
↑   http://webadmin.oszk.hu/pywb/20191022074902/http://lajosszabokalligraphien5556.hu/hu_HU/otodik-mappa/
| --- | --- |
בקרת זהויות :  GND: 1056480327  ISNI: 0000 0001 1050 4147  LCCN: n00084515  SUDOC: 061558095  VIAF: 30773069   WorldCat (עם VIAF): 30773069 
לאיוש ויידה: מונטאז' עם לאיוש סאבו 1930–1933, פסטל, קולאז' תמונות, על קרטון, 49.6 על 54.6 ס"מ
מאן NL202

| --- | --- |

MAN NL202
 מאפיינים כלליים
 יצרן:  MAN Truck & Bus (אנ') (שם רשמי : MAN Nutzfahrzeuge AG)
 שנות ייצור:  1992–1989
 הרכבה:  גרמניה גרמניה  פולין פולין
 מודל קודם:  MAN SL202 (אנ')
 מודל אחריו:  מאן NL262
 חברת אם:  מאן
 אורך:  11,675 מ"מ
 רוחב:  2,500 מ"מ
 גובה:  2,872 מ"מ
 משקל:  10.2 טון (ריק), 17.6 טון כולל כושר העמסה מקסימלי  9.94 טון (ריק), 18.0 טון כולל כושר העמסה מקסימלי (דגם תצורה 3 דלתות)
 בסיס גלגלים:  5,875 מ"מ
 מפרט טכני
 מנוע:  6 צילינדרים, בטור, 6,871 סמ"ק המפיק 213 כ"ס (מנוע טורבו - דיזל, דגם מנוע "MAN D0826LUH03")
 הילוכים:  תמסורת אוטומטית - 3 מהירויות תוצרת "Voith DIWA" (אנ') דגם "D851.3"  תמסורת אוטומטית - 4 מהירויות תוצרת "ZF" סדרה "ZF Ecomat" (אנ') דגם "4HP500"  תמסורת אוטומטית - 5 מהירויות תוצרת "ZF" סדרה "ZF Ecomat" (אנ') דגם "5HP500"
 צריכת דלק:  39.0 - 43.7 ליטר ל-100 ק"מ
מאן NL202 (בגרמנית : MAN NL202) הוא אוטובוס עירוני נמוך רצפה מתוצרת חטיבת המשאיות והאוטובוסים MAN Truck & Bus (אנ') בבעלות מאן, אשר יצר בין השנים 1992–1989 ב-גרמניה ובפולין
ממאפייני "מאן NL202"

אוטובוס חד - סיפוני
דלתות כניסה: 2 דלתות בתצורה 2-2-0, 3 דלתות בתצורה 2-2-2
אוטובוס נמוך-רצפה בתצורות: תצורה 2 דלתות: דלת קדמית בגובה של 31.7 ס"מ מעל פני הקרקע, דלת אמצעית בגובה של 34.0 ס"מ מעל פני הקרקע. תצורה נוספת תצורה 3 דלתות: דלת קדמית בגובה 31.7 ס"מ מעל פני הקרקע, דלת אמצעית: בגובה 34 ס"מ מעל פני הקרקע, דלת אחורית: בגובה 58.8 ס"מ מעל פני הקרקע
מנוע דיזל - טורבו
אוטובוס נמוך-רצפה
מספר נוסעים: 35 - 39 + נהג, נוסעים בעמידה: 60 - 68, דגם 3 דלתות: 30 + נהג, בעמידה 70 נוסעים
בדגם "מאן NL202" הורכבה מערכת ABS (Anti-lock Braking System) - מערכת למניעת נעילת גלגלים
גלריה

"מאן NL202"
"מאן NL202"
"מאן NL202"
"מאן NL202"
"מאן NL202"
"מאן NL202"
"מאן NL202"
ראו גם

מאן SG
מאן NG272
מאן NL262
מאן 24.3x0 (אנ')
הערות שוליים

↑  חטיבת המשאיות והאוטובוסים מאן ://web.archive.org/web/20111130043849
↑  "מאן NL202" דגם תצורה 3 דלתות - מפרט (פולנית) mpk.poznan.pl/o-mpk/tabor/230-autobusy-wycofane-z-eksploatacji/186-man-nl-202
↑  "מאן NL202" dbpedia.org/page/MAN_NL202
מאן 24.3x0

| --- | --- |

MAN 24.3x0
 מאפיינים כלליים
 נקרא גם:  MAN 24.3x0 HOCLNR-NL
 יצרן:  Volgren (אנ')(אוסטרליה) (הרכבה)  VDL Berkhof (אנ')(הרכבה)  MAN Truck & Bus (אנ') (שם רשמי : MAN Nutzfahrzeuge AG) (ייצור שלדה)
 שנות ייצור:  1997–2000
 הרכבה:  אוסטרליה אוסטרליה
 חברת אם:  מאן
 אורך:  12,000 מילימטרים (12 מטרים)
 רוחב:  2,480 מ"מ
 משקל:  24.0 טון כולל כושר העמסה מקסימלי
 מפרט טכני
 מנוע:  6 צילינדרים 11,967 סמ"ק המפיק 310 כ"ס (מנוע דיזל עם מגדש טורבו, סוג מנוע "MAN D2866LOH25")  6 צילינדרים 11,967 סמ"ק המפיק 350 כ"ס ב-2,000 סל"ד (מנוע דיזל עם מגדש טורבו, סוג מנוע "MAN D2866LOH26")  6 צילינדרים 11,967 סמ"ק המפיק 310 כ"ס (מנוע דיזל עם מגדש טורבו, סוג מנוע "MAN D2866LOH27")
 הילוכים:  תמסורת אוטומטית - 5 מהירויות תוצרת "ZF" (אנ') סדרה "Ecomat" דגם "5HP600"  תמסורת אוטומטית - 5 מהירויות תוצרת "ZF" סדרה "Ecomat" דגם "5HP590"
מאן 24.3x0 (באנגלית: MAN 24.3x0; קרוי גם MAN 24.3x0 HOCLNR-NL) היא סדרה של אוטובוסים דו-קומתיים עירונים אשר נבנתה והורכבה על ידי יצרנית האוטובוסים האוסטרלית Volgren (אנ') ברישיון חטיבת המשאיות והאוטובוסים MAN Truck & Bus (אנ') אשר ייצרה את השלדה בבעלות מאן, אשר הורכבו בין השנים 1997–2000 ב-אוסטרליה
מספר יחידות נבנו והורכבו בשנת 1998 על ידי יצרנית האוטובוסים ההולנדית VDL Berkhof (אנ') בשיתוף Volgren (אנ').
ממאפייני "מאן 24.3x0"

אוטובוס דו-קומתי
אוטובוס תלת צירי
מנועי דיזל-טורבו
אוטובוס נמוך-רצפה
2 דלתות כניסה
מערכת היגוי בצד ימין
בשנת 1998 יוצאו עשרות יחידות להונג קונג. יחידה אחת יוצאה בשנת 1999 לשירות בנמל התעופה הבינלאומי של הונג קונג. הדגם נכנס לשירות בשנת 2000, למשך 15 שנים.
ממאפייני "מאן 24.3x0" > דגמים

"24.310" - משקל 24 טון, הספק מנוע 310 כ"ס
"24.350" - משקל 24 טון, הספק מנוע 350 כ"ס
גלריה

"מאן 24.3x0"
"מאן 24.3x0"
"מאן 24.3x0"
"מאן 24.3x0"
"מאן 24.3x0" - מבט למושבי הנוסעים
"מאן 24.3x0"
ראו גם

מאן SG
מאן NG272
מאן NL262
הערות שוליים

↑  מנוע MAN D2866LOH25 phototrans.eu/07,299,0
↑  מנוע MAN D2866LOH26 phototrans.eu/07,936,0
↑  מנוע MAN D2866LOH27 remanufactured-truck-parts.myshopify
↑  חטיבת המשאיות והאוטובוסים מאן ://web.archive.org/web/20111130043849
↑  "מאן 24.3x0" en.unionpedia.org/i/MAN_24.3x0
לורדים לימי חייהם

לורדים לימי חייהם (באנגלית: life peers) הם בעלי תואר אצולה בממלכה המאוחדת אשר קיבלו תואר זה למשך חייהם. אין מדובר בלורדים יורשים שירשו את תארם מהוריהם, והתואר אינו מועבר בירושה לצאצאיהם.
התואר הניתן לאדם למשך תקופת חייו וכיום מדובר תמיד בתואר ברון הניתן מכוח חוק הלורדים לימי חייהם 1958. לורדים אלה רשאים להצביע בבית הלורדים - הבית העליון של הפרלמנט הבריטי.
ילדיהם של הלורדים לחיים אינם יורשים את התואר, אולם רשאים להוסיף לשמם את התואר "... הנכבד" ("the Honourable...").
קודם לשנת 1876

בית המלוכה, מכוח סמכותו כ"פונס הונורום" (בלטינית: fons honorum), יכול להעניק לאנשים תוארי כבוד - בין תארים לחייהם הם, ובין תוארי כבוד הניתנים לירושה.
בתקופה הקדומה של הפרלמנט הבריטי, יכול היה המלך לזמן לפרלמנט אדם מבלי שהייתה עליו החובה לזמנו פעם נוספת למושב פרלמנט אחר. בהמשך, התקבל הנוהג כי משאדם זומן פעם אחת לפרלמנט להשמיע את דעותיו, ניתנה לו זכות זו לכל ימי חייו, והזכות אף הפכה לזכות המועברת בירושה.
על אף הורשת התארים שהחלה עוד בתקופה קדומה, המשיכו המלכים, במקביל להענקת תארים הניתנים לירושה, גם להעניק תארים לחיים, אולם הדבר נעשה לעיתים נדירות ביותר. כך בתקופה שבין מלכותו של המלך ג'יימס הראשון לבין מלכותו של המלך ג'ורג' השני (1603–1760) הוענקו רק 18 תארים לחיים - כולם הוענקו לנשים, אשר לא יכלו להצביע בבית הלורדים על אף תואר זה.
בשנת 1856 הגיע בית הלורדים למסקנה כי נדרשים בבית הלורדים לורדים בעלי השכלה משפטית, בשל הסמכויות השיפוטיות של בית הלורדים, ומאידך גיסא לא רצו להרחיב את מספר הלורדים. מסיבה זו הוחלט שהשופט סר ג'יימס פארק (James Parke) יקבל תואר לחיים, אולם לאחר בחירתו קבע בית הלורדים כי רק לורדים בעלי תואר העובר בירושה יכולים לשבת בבית הלורדים, והותר לו לכהן בבית הלורדים רק מכוח תואר העובר בירושה.
בעקבות אירוע זה העבירה ממשלת בריטניה בבית הלורדים חוק המעניק תוארי לורד למשך חייהם של שופטי בית הלורדים, אולם בית הנבחרים לא אישר את החוק והוא לא נכנס לתוקף.
בשנת 1869 הוצע חוק חדש. על פי חוק זה יהיו 28 לורדים לחיים ולא יותר. כמו כן נקבע שלא יותר מארבעה לורדים לחיים יקבלו תואר מדי שנה (כאשר אלה יבחרו מבין עובדי המדינה, שופטים, או קצינים בכירים בצי הבריטי או בצבא הבריטי, מדענים, סופרים, אמנים, חברי בית הנבחרים שכיהנו למעלה מ-10 שנים, וחברי בית הנבחרים של סקוטלנד או של אירלנד). הצעת חוק זו נדחתה על ידי בית הלורדים במהלך הקריאה השלישית.
חוק הלורדים לחיים 1958

חוק הלורדים לחיים שנחקק בשנת 1958 מעניק סמכויות להענקת תואר זה לבית המלוכה מבלי הגבלה על מספר הלורדים. לורד המקבל תארו מכוח חוק זה יכול לכהן כחבר בית הלורדים בעל זכות הצבעה, אם הוא אזרח של הממלכה המאוחדת או אזרח של חבר העמים הבריטי והוא מתגורר בממלכה המאוחדת, גילו מעל גיל 21, וכן אם לא נשא עונש בגין עבירה פלילית של בגידה. התארים המוענקים מכוח חוק זה הם תואר ברון. רשמית, מוענק התואר על ידי המלך, אולם בפועל המלך מעניק את התארים על פי רשימה שנקבעת על ידי ראש הממשלה.
החוק מאפשר הענקת התואר במספר נסיבות:
חוק הלורדים לחיים 1958 > "חברי בית הלורדים העובדים"

מרבית התארים לחיים מוענקים כיום, מוענקים בהתאם לאופציה זו. "חברי בית הלורדים העובדים" ("Working Peers") הם חברי בית הלורדים המייצגים את המפלגות הפוליטיות השונות בבריטניה. מצפים מהם להגיע לדיוני בית הלורדים דרך קבע ולהשתתף בהצבעות בהתאם לעמדת מפלגתם.
ראש ממשלה בוחר לרוב לורדים מבין חברי מפלגתו, אולם לעיתים מקבל ראש הממשלה המלצות לבחירת לורדים ממפלגות המצויות באופוזיציה. ראש הממשלה יכול להתעלם מהמלצות אלה, אולם על פי הנוהג וכללי הנימוס הפרלמנטריים הוא אינו עושה זאת.
חוק הלורדים לחיים 1958 > "ועדת המינויים של בית הלורדים"

חברי בית הלורדים יכולים להתמנות על בסיס אל-מפלגתי (non-partisan basis). בעבר מינויים אלה נעשו על ידי ראש הממשלה, אולם בעקבות שינוי החוק בשנת 2000 הוקמה ועדה של בית הלורדים - ועדת המינויים של בית הלורדים הבוחרת את "נציגי העם" ("people's peers") בבית הלורדים על פי כישוריהם. ראש הממשלה קובע את מספר המושבים להם תציע הוועדה מועמדים, ורשאי לשנות את המלצותיהם ולהמליץ למלך על מועמדים אחרים במקומם, אולם על פי הנוהג וכללי הנימוס הפרלמנטרי הוא אינו עושה זאת.
חוק הלורדים לחיים 1958 > כיבודים

תוארי לורד לחיים מוענקים לאנשים לאור הוקרה על הישגיהם. אין מצפים מלורדים אלה לנכוח בדיוני בית הלורדים, אולם הם רשאים לעשות זאת אם רצונם בכך. בראש השנה האזרחית, ביום הולדתו הרשמי של המלך וכן עם סיום כהונתו של ראש ממשלה מעביר ראש הממשלה למלך רשימת מועמדים למתן תואר. בין התארים המוענקים במסגרת רשימות אלה ניתן להעניק גם תוארי לורד לחיים (אף שהדבר מבוצע לעיתים נדירות, וגם במקרים אלה - לצורך מינוי לורדים מפלגתיים).
חוק הלורדים לחיים 1958 > נושאי משרה ציבורית

כאשר נושאי תפקידים רשמיים מסוימים פורשים מתפקידם, הם ממונים כלורדים לחיים. בין תפקידים אלה ניתן למנות את ראש הממשלה, יושב ראש בית הנבחרים, הארכיבישוף מקנטרברי והארכיבישוף מיורק.
נוהל זה החל לאחר פרישתו של אלק דאגלס-יום אשר ויתר על תואר הלורד שקיבל בירושה עם מינוי לראש הממשלה, והוחלט להעניק לו תואר לכל חייו עם פרישתו מהתפקיד.
בין הלורדים שקיבלו תואר לורד בעקבות תפקידם ניתן למנות את הרולד וילסון, ג'יימס קלאהן ומרגרט תאצ'ר.
ראש הממשלה אדוארד הית' בחר שלא לקבל תואר זה. הרולד מקמילן דחה בתחילה את התואר, אולם 20 שנה מאוחר יותר, משהוצע לו התואר שנית, הסכים.
מאז 1958 גם שרי ממשלה פורשים כגון שר האוצר, שר הפנים ושר החוץ וחבר העמים מקבלים לרוב, עם פרישתם, תואר לורד לחיים.
שופטי בית הלורדים מקבלים את תואר הלורד לחיים מיד עם מינויים.
תוארי לורדים לחיים יכולים להיות מוענקים גם ללורדים שקיבלו תארם בירושה. לעובדה זו משמעות רבה מאז חוק בית הלורדים 1999 המבטל את זכות ההצבעה שהייתה ללורדים היורשים.
לורדים של ערעורים

חוק בית המשפט לערעורים אפשר מתן תואר לורדים לראשי בית המשפט לערעורים למשך כהונתם בבית משפט זה. בשנת 1887 הותר ללורדים אלה להמשיך לכהן בבית הלורדים כחברים לחיים גם לאחר תום כהונתם. מספר הלורדים הדנים בערעורים הוגדל משניים לשלושה בשנת 1882, לארבעה בשנת 1891, לשישה בשנת 1913, לשבעה בשנת 1919 לתשעה בשנת 1947 ל-11 בשנת 1968 ול-12 בשנת 1994.
מאחר שאין הגבלה על מספר הלורדים שכיהנו בבית המשפט לערעורים ומכהנים בבית הלורדים לאחר פרישתם, כיום יושבים בבית הלורדים 31 לורדים של ערעורים.
לורדים לחיים כיום

| 0 | 1 | 2 | 3 |
| --- | --- | --- | --- |

| ראש ממשלה | מפלגה | תקופת כהונה | לורדים ממונים |
| הרולד מקמילן | שמרנים | 1957–1963 | 48 |
| אלק דאגלס-יום | שמרנים | 1963–1964 | 14 |
| הרולד וילסון | לייבור | 1964–1970 | 123 |
| אדוארד הית' | שמרנים | 1970–1974 | 56 |
| הרולד וילסון | לייבור | 1974–1976 | 80 |
| ג'יימס קלהאן | שמרנים | 1976–1979 | 57 |
| מרגרט תאצ'ר | שמרנים | 1979–1990 | 200 |
| ג'ון מייג'ור | שמרנים | 1990–1997 | 141 |
| טוני בלייר | לייבור | 1997–2007 | 357 |
| גורדון בראון | לייבור | 2007–2010 | 34 |
| דייוויד קמרון | שמרנים | 2010– | 58 |
| סה"כ | סה"כ | סה"כ | 1168 |
נכון לשנת 1999 היו 172 לורדים שמרנים, ו-160 לורדים ממפלגת הלייבור. טוני בלייר מינה לורדים רבים בתקופת כהונתו, בקצב שנחשב חסר תקדים, ובשנת 2004 היו 178 לורדים ממפלגת הלייבור ו-158 מהמפלגה השמרנית.
לוח שנה ירחי

מופעי הירח
לוח שנה ירחי הוא שיטת תיארוך המבוססת על מחזור מופעי הירח. זו אחת משתי שיטות-העל הנהוגות למדוד את מעבר השנים.
בלוח השנה הירחי, חודש הוא הזמן החולף בין שני מופעים זהים של הירח. (חודש סינודי). בתרבויות שונות תחילת החודש יכולה להיגזר ממולד הירח, ראיית הירח הראשונה או האחרונה, או מירח מלא. כל חודש כזה הוא בן כארבעה שבועות, וברוב השיטות שנים עשר חודשים כאלו מהווים שנה. מכיוון שמניין הימים בשנים עשר חודשי ירח (354.367) לא מגיעים לסך של 365.25 ימים – אורכה של שנת חמה – הרי שיכולה להיווצר אי התאמה בין חודשי השנה בשיטה הירחית לעונות השנה, ומועדן של אלו ישתנה ביחס לשנה הטרופית. כתוצאה מפער זה, רוב לוחות השנה הירחיים כוללים מנגנון שמתאים את השנה בלוח הירחי לעונות השנה (ראה לוח ירחי-שמשי). מנגנון נפוץ כזה הוא הוספת חודש נוסף אחת לכמה שנים. למשל בלוח השנה העברי מוסיפים חודש אדר (אדר א') מדי שנה מעוברת.
לוח שנה ירחי היה נהוג ברוב תרבויות המזרח התיכון הקדומות, ובתרבויות שצמחו מהן. כך לוחות השנה המוסלמי והעברי עדיין מבוססים על מחזורי הירח.
לוח השנה המערבי הנפוץ הוא לוח שמשי, לאחר שבשנת 45 לפנה"ס שינה יוליוס קיסר את לוח השנה הרומי מהלוח הירחי שהיה נהוג בתקופתו ללוח שנה שמשי שמתאים לעונות השנה ואינו דורש תיקונים והוספות (להוציא יום אחד נוסף, אחת לארבע שנים). המחיר הוא אובדן ההתאמה המוחלטת שבין אורך החודשים למחזור הירח. לוח זה נקרא הלוח היוליאני, והוא הבסיס ללוח השנה הגרגוריאני בו מקובל להשתמש היום.
הערות שוליים

↑  ועוד יום או יומיים ובממוצע 4.218656
| לוחות שנה |
| --- | --- | --- |
| מערכות | ירחי • שמשי • ירחי-שמשי |  |
| לוחות בשימוש | עברי • גרגוריאני • מוסלמי • איראני • הינדי • קופטי • אתיופי • סיני • פרסי • בהאי • צפון קוריאני • שומרוני • קראי • הולוקני |  |
| לוחות היסטוריים | בבלי • אטי • ביזנטי • יוליאני • מאיה • מהפכני סובייטי • מהפכני צרפתי • רומי • שוודי • אצטקי • קומראני • ערבי טרום-אסלאמי • מצרי |  |
| --- | --- |
בקרת זהויות :  NLI: 987007394394205171  BnF: cb14642380c (data)  GND: 4352625-1  LCCN: sh2016000550 
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
מאן (2)

| --- | --- |

MAN NG272(2)
 מאפיינים כלליים
 נקרא גם:  MAN NG272(2) (A11)
 יצרן:  MAN Truck & Bus (אנ')
 שנות ייצור:  2000–1992
 הרכבה:  גרמניה גרמניה
 מודל קודם:  מאן NG272
 מודל אחריו:  MAN Lion's City (אנ')
 חברת אם:  מאן
 אורך:  17,940 מ"מ
 רוחב:  2,500 מ"מ
 גובה:  2,872 מ"מ
 משקל:  15.2 (ריק), 28.0 טון (כולל כושר העמסה מקסימלי)
 בסיס גלגלים:  5,875 מ"מ + 6,265 מ"מ
 מפרט טכני
 מנוע:  6 צילינדרים, 6,871 סמ"ק המפיק 260 כ"ס, מנוע מתוצרת "MAN" מסדרה "MAN D 5865 LUH" סוג מנוע "NG 262" (מנוע דיזל)  6 צילינדרים, 6,871 סמ"ק המפיק 270 כ"ס, מנוע מתוצרת "MAN" מסדרה "MAN D 5865 LUH" סוג מנוע "NG 272" (מנוע דיזל)  6 צילינדרים, 6,871 סמ"ק המפיק 310 כ"ס, מנוע מתוצרת "MAN" מסדרה "MAN D 5865 LUH" סוג מנוע "NG 312" (מנוע דיזל)
 הילוכים:  תמסורת אוטומטית 5 מהירויות - תוצרת "ZF Friedrichshafen" (אנ'), סוג תמסורת ""ZF 5HP transmission (אנ')  תמסורת אוטומטית 4 מהירויות - תוצרת "Voith" (אנ') סוג תמסורת "Voith DIWA 867.4"
מאן (2)NG272 (בגרמנית : MAN NG 272(2), קרוי גם : MAN NG272(2) (A11)) הוא אוטובוס מפרקי (אוטובוס ארוך מתוצרת חטיבת המשאיות והאוטובוסים MAN Truck & Bus (אנ') בבעלות מאן אשר יוצר בין השנים 1992–1990 ב-גרמניה.
ממאפייני "מאן (2)NG272"

דגם "מאן (2)NG272" מוגדר כ"אוטובוס ארוך" ("אוטובוס מפרקי"). "אוטובוס מפרקי" הוא אוטובוס המחולק לשני מקטעים או יותר, המחוברים זה לזה באמצעות מפרק מסתובב. המפרק מקטין את רדיוס הפניות של האוטובוס הארוך ומאפשר לאוטובוס הארוך יכולת תמרון למרות אורכו
מנוע דיזל אחורי מתוצרת "MAN"
מספר מושבים: 56 - 50 מושבים + נהג, 112 - 103 נוסעים בעמידה
4 - 3 דלתות כניסה
סידור הדלתות: 3 (2-2-2-0), או 4 (2-2-2-2)
אוטובוס 3 צירי (רב צירי) ("Multi-axle bus" (אנ'))
אוטובוס חד-סיפוני
רצפה נמוכה: גובה הרצפה במעלה הקדמי - 34 ס"מ, גובה הרצפה במעלה האחורי - 54 ס"מ
גלריה

דגם "מאן (2)NG272"
דגם "מאן (2)NG272"
דגם "מאן (2)NG272"
דגם "מאן (2)NG272"
דגם "מאן (2)NG272"
דגם "מאן (2)NG272" (צולם בברלין)
דגם "מאן (2)NG272"
דגם "מאן (2)NG272" - מבט למושבי הנוסעים
ראו גם

מאן SG
מאן NG272
מאן SL200
הערות שוליים

↑  "מאן (2)NG272" מנוע 260 כ"ס, שנת 1995 wrkmachines.com/vehicleinfo/man/ng-ng_272-1995-coach
↑  חטיבת המשאיות והאוטובוסים מאן ://web.archive.org/web/20111130043849
↑  דגם "מאן (2)NG272" (פולנית) szczecin.pl/encyklopedia/ng272
לאיוש פורטיש

| --- | --- |
פורטיש מול קספרוב, 1986
 לידה:  4 באפריל 1937 (בן 87) זאלאגרסג, הונגריה 
 הדרגה הגבוהה ביותר:  רב אמן משנת 1961
 מד כושר מרבי:  2655 (ינואר 1980)
 מד כושר נוכחי:  2,467 (נכון ל־ינואר 2022) 
 מדינה:  הונגריה
 פרסים והוקרה:  אזרחות כבוד של בודפשט (2015)  צלב המפקדים של מסדר ההצטיינות של הרפובליקה ההונגרית 
 
לאיוש פורטיש (נולד ב-4 באפריל 1937 בזאלאגרסג, הונגריה) הוא שחמטאי הונגרי בדרגת רב אמן, מהשחקנים החזקים בעולם בין תחילת שנות ה-60 של המאה ה-20 לסוף שנות ה-80 של המאה ה-20 שלא היה שחמטאי סובייטי. 
פורטיש השתתף שתים עשרה פעמים רצופות בין השנים 1962–1993 בתחרויות הבינאזוריות והעפיל לתחרות המועמדים לאליפות העולם שמונה פעמים בשנים 1965, 1968, 1974, 1977, 1980, 1983, 1985 ו-1988. סגנונו העמדתי הקנה לו את הכינוי "בוטביניק ההונגרי".
פורטיש ניצח בתחרויות בינלאומיות רבות במהלך הקריירה הארוכה שלו. בשנת 2004 קיבל פורטיש את פרס 'Nemzet Sportoloja' התואר הגבוה ביותר שהונגריה מכבדת בו הישג ספורטיבי.
תחביבו העיקרי של פורטיש הוא שירה של אריות מאופרות, בקול הבריטון הנעים שלו, תחביב שמשותף לו ולוסילי סמיסלוב אלוף העולם לשעבר בשחמט. אחיו הצעיר של פורטיש, פרנץ (יליד 1939) הוא אמן בינלאומי לשחמט.
קריירה שחמטאית > תחילת הקריירה

פורטיש ייצג את הונגריה באליפות העולם לנוער בשנת 1955. בסיבוב המוקדם השיג 4.5/7 והתקדם לגמר, שם השיג 5.5/9 וסיים במקום הרביעי. הזוכה בתחרות היה בוריס ספאסקי. בשנת 1956 חלק פורטיש מקום 1–3 בתחרות אמנים שנערכה בבודפשט, עם בלה שנדור ויוסף סצילי לפני פאל בנקו. שלושת המנצחים השיגו 7/11. בתחרות אמנים נוספת שנערכה בבודפשט בשנת 1956 השיג פורטיש 7.5/11.
פורטיש ייצג בהצלחה את הונגריה בכמה תחרויות קבוצתיות בשנים 1956-1957; נגד פולין, אסטוניה, ברית המועצות, בלארוס ויוגוסלביה. השתתף לראשונה באולימפיאדת הסטודנטים ובסגל לאולימפיאדה הרשמית בשנת 1956. פורטיש ייצג את הונגריה במספר שיא של 20 אולימפיאדות.
בתחרות הבינלאומית הראשונה בה השתתף, ליד אגם בלטון, הצטיין וניצח עם 9/11 לפני רבי אמנים חזקים כלאסלו סאבו ואלכסנדר טולוש. השגים אלו הביאו אותו לדרגת אמן בינלאומי. בתחרות החזקה בהייסטינגס 9–1958 סיים שני עם 7/9 לאחר וולפגנג אולמן.
קריירה שחמטאית > 16 התמודדויות על אליפות הונגריה

פורטיש השתתף לראשונה באליפות הונגריה בשנת 1955, בגיל 18.
1955 - חלק מקום 10-11; בתחרות ניצח גדעון ברצה
1957 - חלק מקום 5–6 עם 7.5/13 ; בתחרות ניצח גדעון ברצה
1958 - חלק מקום 1–3 עם גדעון ברצה ולסלו סאבו - לסלו סאבו ניצח בתלת-קרב
1959 - חלק מקום 1–3 עם גדעון ברצה ולסלו סאבו - לסלו סאבו ניצח בתלת-קרב
1961 - חלק מקום 1–2 עם לסלו סאבו - פורטיש ניצח בדו-קרב
1962 - 16.5/22 - מקום ראשון
1963 0 13/19 - מקום רביעי
1964 - 14.5/19 - מקום ראשון
1965 - 15.5/21 - מקום ראשון
1968 - 14.5/21 - מקום שני
1971 - 11/16 - מקום ראשון
1975 - 12.5/17 - מקום ראשון
1981 - חלק מקום 1–2 עם אישטון פאראגו - פורטיש ניצח בדו-קרב
1984- חלק מקום 2–4
1991 - 4.5/9 מקום שישי, בתחרות ניצחה יהודית פולגאר
2003 - 5.5/9 חלק מקום 2–3